Городска управа за будовательну жем и инвестициї, 13 марца 2019-го року послала нам обрахунок:

**OBRAČUN DOPRINOSA ZA UREĐIVANJE GRAĐEVINSKOG ZEMLJIŠTA U POSTUPKU IZDAVANJA REŠENJA O ODOBRENJU IZVOĐENJA RADOVA ZA REKONSTRUKCIJU , PROMENU NAMENE POSTOJEĆEG STAMBENOG OBJEKTA U POSLOVNI I PROMENU NAMENE TAVANA U POSLOVNI PROSTOR, SPRATNOSTI Po+P+Pk .**

Обрахунок ма вецей таблїчки, медзи иншим: єдна ше одноши на обрахунок Городскей будовательней жеми, а друга на претварянє стамбеного простору до пословного. По тей методолоґиї, Национални Совит би Городскей управи требал уплациц 1.803.495,51 динари. Референту Городскей управи предочене жє ше пословни простор нє будзе видавац и же нєма профитабилни характер. У тим пословним простору будзе културна установа-Завод за културу войводянских Руснацох. (Гварене нам же Закон “културу” як таку нє препознава, а методолоґия плаценя за шицких иста.) По уплацованю назначених средствох, можеме обчековац же достанємє будовательну дозволу у Матици Сербскей и потим зме годни преберац дальши активносци.

Обчекуєм же дальши крочаї коло тей теми превежнє Национални Совит и у своїм плану роботи и трошеню финансийних средствох за 2019 рок, опредзелї 1.803.495,51 динари и на тот способ предлужи процес ришованя статусу Завода за културу войводянских Руснацох, як його снователь. Тиж, поможе и Рускому Слову хторе ше ма преселїц до своїх проторийох у Футошкей 2, та так престанє плациц потквартелїну хтора векша од милион динари рочнє. То значи, же зоз преселєньом Завода за културу до Матици Сербскей, риши и преселєнє Руского слова до своїх просторийох. Наша национална заєднїца пришла ґу концу першей фази ришованя єдного вишого цилю хтори себе зарисовала скорей 3 роки и муши буц порихтана одрекнуц ше дачого же би тот циль и посцигла.

Руске Слово и Завод за културу войводянских Руснацох, ключни институциї за будучносц Руснацох. То културни добра од общого руского интересу и як таки, окреме су значни за дальше иснованє рускей заєднїци. По мом думаню, требало би же би тото було приоритет у одношеню на шицко друге цо вязане за финансиї.

Резиме :

Предсидатель Покраїнскей влади, пан Иґор Мирович у Суботици, з нагоди преславяня националного швета Руснацох, обецал нам, же кед добиєме будовательну дозволу, опредзелї средства за адаптацию и реконструкцию будинку у Матици Сербскей у Новим Садзе, у виносу од 35.000€.

У Покраїнским секретарияту за културу нашей делеґациї обецани средства (1.800.000,00 динари ) за ришованє одношеньох медзи Руским словом и Заводом за културу войводянских Руснацох. Тоти средства послужа за купованє другого Надьового квартеля, як уж спомнуте.